INTERVJUU VÕITLUS INIMKAUBANDUSE VASTU
Inimkaubandus on julm ja laiaulatuslik kuritegu,
mis puudutab eriti naisi ja noori tüdrukuid.
Täna kohtume osade kristlastega,
kes tahavad omalt poolt aidata inimkaubanduse ohvreid Soomes.
Tere tulemast saatesse Riina Kommonen, Katriina Lehelmä
ja Tuija Kettonen.
Nii tore, et olete siin! Aitäh!
Riina, sa juhid organisatsiooni "Helsingi valgus",
mis kuulub suurema organisatsiooni "Valgus" alla.
Mis pani sind liituma inimkaubanduse vastase tööga?
Kuulsin inimkaubandusest ülikooli õpingute ajal
ja neid lugusid sellest, mida see kõik endast kujutab.
Olin šokis, et polnud sest' varem midagi kuulnud.
Et tegu on nii suure asjaga, aga keegi ei tea sellest.
Nii hakkasin asja lähemalt uurima.
Ühtlasi kuulsin kõnelemas Julia Immonen'i,
kes on inimkaubandusohvrite õiguste eest võitleja.
Ja nii kogesin ka ise, et see on miski, millega kaasas olla
ja mille osas midagi ette võtta.
Nnii see kõik algaski.
Kuid sa lõid ka midagi uut?
Sa rajasid Sheva organisatsiooni, milles varem kaasa lõid?
Jaa. Tegime seda Sheva tööd me Suur-Helsingi koguduses,
mis oli suunatud inimkaubanduse vastu.
Kuid al. 2014. aastast
koondusime mitme linnaga "Helsingi valgus" alla,
kuna olime juba varem nagunii koostööd teinud.
Kuid praegu oled sa "Valguses", mis sai alguse Turust.
See sai alguse väga väikesest,
mistõttu jaga palun, kuidas see organisatsioon sündis?
Tegu oli ühe grupi palvetavate naistega,
kes koges, et tegu on väga suure, samas raske teemaga,
mille osas tuleb midagi ette võtta.
Nad alustasid palves nagu meie ja paljud teisedki,
liikudes edasi, et näha, mis sellest kõigest saab
ja kuidas Jumal neid juhib.
Ja nii see kõik algaski.
Ühest väikesest palvegrupist
kasvas välja üle-Soomeline ettevõtmine.
Võrratu!
Tuija, sina juhid
Helsingi Vineyard koguduse inimkaubanduse vastast tööd,
mis on toimunud mõne kuu.
Kuid inimkaubanduse ohvrid
on juba pikemat aega su südamel olnud.
Kuidas sa said selle kutse
alustamaks millegi uuega oma kodukoguduses?
See sai alguse aasta tagasi,
kui olin Pohjanmaal Vineyardi suvelaagris.
Seal kogesin ühe teenistuse ajal, kuidas Jumal küsis mu käest,
kas läheksin kaasa selle teemaga ja oleksin Tema käsutuses?
Olin tõeliselt üllatunud, mõeldes: "Räägid Sa tõesti minuga?"
Kuid see mõte ei andnud mulle rahu.
Kogesin, et see oli Jumalast ja et see oli üks kutse mulle.
Nii hakkasin ka uurima Soome olukorra kohta selles vallas.
Ma polnud sellest tol ajal veel teadlik.
Kuid nii see kõik algas.
Lisaks sellele liitusid ka mõned sõbrad kogudusest
ja me hakkasime koos palvetama selle pärast.
- Nii et teiegi alustasite palvega.
Sa oled teinud ka koostööd teiste Vineyard kogudustega.
Milliseid lugusid oled neilt kuulnud?
Näiteks nende töö kohta Aasias
ja selle kohta, kuidas Jumal on olukordi muutnud ja aidanud?
Vineyard kogudused tegutsevad tõesti ülemaailmselt
inimkaubanduse vastu.
Olen kuulnud võrratuid lugusid selle kohta,
kuidas nad on saanud aidata üle 1000 naise ja noore tüdruku.
Üks lugu, mis eriti hinge läks, puudutas üht 12aastast tüdrukut,
keda mu sõber kohtas Myanmaris ehk endises Birmas.
Tüdruk oli seal teiste naiste keskel,
mispeale mu sõber arvas, et ta on mõne seal oleva naise laps.
Tegelikult aga oli nii, et tüdruk oli toodud maalt linna,
et need naised ta selleks tööks välja õpetaksid
ja ta peale seda Taisse viidaks
osutama vastavaid teenuseid.
Kuid mu sõber koges, et ta peaks püüdma aidata selliselt,
et seda tüdrukut päästa.
Nii et, peale pikki väitlusi
muutis see naine, kellele see tüdruk kuulus, oma meelt
ja ütles: "Võta ta siis endaga kaasa."
Mu sõber tahtis, et see tüdruk õpiks lugema ja kirjutama
ning omaks võimalust teistsuguseks eluks.
Nii ta ka selle ühe tüdruku päästis.
- See on tõeliselt julgustav lugu.
Katriina, sa sündisid Austraalias, kuid tulid Soome 2 aastat tagasi.
Puutusid inimkaubandusvastase tööga esimest korda kokku just Austraalias.
Kuidas see toimus?
Olen osalenud 7 aastat "Armastus laste vastu" tegevuses,
tehes seda Venemaal.
Sain 2011. a. teada, mis inimkaubandus on
ja mis selle raames Venemaal toimub.
Jumal ütles, et valmistaksin ette ennetusprogrammi "Ahelaid murdes",
mis on toiminud juba nii Belgias kui Austraalias.
Valmistasime seda ette ka Venemaa jaoks,
mis läks seal käiku al. 2012. a. algusest.
Täna aga toimetad ühiskristlikus Samaaria MTÜ's.
Milles väljendub Samaaria MTÜ inimkaubanduse vastane töö?
Viimased kolm aastat olen tutvunud üleüldiselt
kogu inmkaubanduse teemaga.
Viimased 1,5 aastat olen uurinud, mis on selles vallas Soomes toimumas
ja kes, mida teeb ning millised on vajadused?
Jumal rääkis mulle 2012. aastal ka järeltööst.
Kui meieni jõudsid palved seoses Venemaa tüdrukutega,
kes on olnud inimkaubanduse ohvrid
ja kes küll päästeti, kuid kel' polnud kuhugile minna,
siis Samaaria sai selle kohta 2013. a. ühe nägemuse,
mille kohaselt hakati selle olukorraga rohkem tegelema.
Aga milline see Soome olukord siis kõige üldisemas mõttes on?
Millised on probleemid ja kuidas kogu see olukord tundub?
Tõsiasi on see, et Soomes on inimkaubandust.
Inimesed on sellest üllatunud ja šokis, arvates, et seda pole,
kuid see on igati olemas.
Ja see pole seotud vaid tööalase inimkaubandusega,
mida arvatakse olevat rohkem, kui seksikaubandust.
Tegelikkus aga on see,
et Soomes on rohkem seksikaubanduse ohvreid kui arvatud.
Seetõttu on vaja ka rohkem teha nö otsimise tööd,
mida nii "Valgus" kui Vineyard on teinud või hakkavad tegema.
See on kõige esmane vajadus,
kuna meil on hetkel vaid üks riiklik üksus,
kes tegeleb nende inimeste otsimisega.
Kuid mingit krsitlikku tööd pole selles vallas varem olnud.
Lisaks sellele on vaja kriisikeskusi ja teenuseid;
kohti, kus need inimesed saaksid elada ja paraneda;
kus saaks toimuda integreerumine tagasi normaalsesse ellu.
Selle kõige järele on suur vajadus.
Lisaks veel väljaõppe ja töö teema, mille järele on suur vajadus.
Sest vastasel korral langevad ohvrid taas ohvriks,
kui nad pole valmis astuma uude ellu.
Nad vajavad abi pöördumaks tagasi oma kodumaale
või mõnele teisele maale, kus on turvaline.
Osad neist jäävad ka Soome.
Kuna nad aga ei oska soome keelt,
ei saa nad ka aru, kuidas siinne elu käib
ja kuidas igapäevaselt toime tulla.
Paljud neist on üksikvanemad lastega
ja nad vajavad abi ka pereelu küsimustes.
Abi kasvõi selles, kuidas ahju kasutada
või kuidas siia või sinna pääseda.
Nii et, meil on palju tööd teha
ja oluline on, et me teeksime koostööd,
mõistes eelkõige, et kogu see teema on Jumala südameasi.
See on Jumala südameasi ja Ta on kutsunud meid,
et me tuleks Kristuse Ihuna kokku ja teeksime selles vallas koostööd,
toetades üksteist ja teisi.
Nii on ka Samaaria MTÜ igatsus
aidata ja toetada juba tegutsevaid üksusi
ning aidata katta nende vajadusi selles nii olulises töös,
kus nad on ju otse rinde tulejoonel.
See on esmalt töö hingevaenlase vastu
ja see on raske koht, kus olla - tänavail
ja kus iganes need naised vägivalla all kannatavad.
Nii et, see on üks korralik võitlus ja lahing.
Mainisid ennist seksikaubandust,
kuigi Soomet on valdavalt seotud tööalase inimkaubandusega.
Kuid uudistes jooksis hiljaaegu läbi lugu
Jyväskylä rallivõistluste MM'st,
kus politsei hoiatas ka rohkete prostituutide eest.
Oled sa Riina märganud teie tegevuses,
kui olete liikunud ka koolides ja uurinud maad,
et kogu see pilt polegi nii puhas kui me siiani arvanud oleme?
Mis puutub neisse spordivõistlustesse ülemaailmselt,
siis see on küll trend,
et sellega käib kaasas ka inimkaubandus.
Nii et, see on vägagi silmi avav, et Soomes on sama olukord.
Samas on kogu see lugu Soomes üsna varjatud kujul,
nii et asjast soti saamiseks
tuleb kannatlikult koputada paljude uste peale,
et saada selgeks, mis tegelikult toimub,
kus need inimesed on ja millist abi nad vajavad.
Nii et, ohvrite otsimine on päris pikk protsess.
Kuidas neid üldse leida?
On see üldse teada, palju ohvreid Soomes on?
- Ei. Need numbrid on väga üldised.
Inimkaubanduse raportite kohaselt on neid Soomes sadadest tuhandeteni
Osa neist on leitud ja nad saavad juba abi.
Ning enamus neist on olnud tööalase inimkaubanduse ohvrid.
Nii et neid on mingil määral leitud.
Samas aga on see minu jaoks veel müsteerium,
kuidas aidata reaalselt seksikaubanduse ohvreid?
Tuija, tundes inimesi Aasias,
kes on töötanud seksikaubanduse ohvritega,
siis on sul mingeid mõtteid,
kuidas neid inimesi võiks Soomes üles leida?
Või ka, kuidas neid aidata?
Olen nõus Riinaga, et tegu on pikaajalise tööga,
et võita nende inimeste usaldust, mida on kuritarvitatud.
Nii et, see võtab aega,
enne kui nad hakkavad jälle lootma inimeste peale.
Seetõttu on oluline seda tööd tehes mõista,
et see kõik võtab aega.
Peab olema valmis olema kannatlik ja jagama välja armastust.
Usun, et armastus on see, mis avab inimeste südameuksi.
Kui kuhugi seksiklubisse
või Tai massaažisalongi minnes tundub,
et seal on ju kõik tavapärane,
siis see võib samas olla vaid kui illusioon, mille nad on loonud.
"Kardinate taha" pääsemine võib võtta aega,
enne, kui nad julgevad hakata rääkima,
milline nende tegelik olukord on.
- Ehk siis - tuleb tegutseda ettevaatlikult ja kannatlikult.
Katriina rääkis ka koostööst.
Riina, milline on see kristlaste ühisrinne,
mis on nüüdseks esile tõusnud?
Viimase paari aasta kohta võib öelda,
et see ühisrinne on tõesti tõusnud.
Inimesi, kes tahavad muuta midagi, tõuseb siit ja sealt
ja see on ilmselgelt olnud Jumala töö.
See, et meid on üha enam ja enam sellel rindel.
Usun, et meil on läinud üsna hästi me ühiste ürituste korraldamisel,
mis on kaasanud veelgi enam uusi inimesi.
See on töötanud väga hästi.
Meil on omaenda "Valguse" tegevus,
aga siis ka inimesed nagu Riina ja Tuija,
kellega oleme ühenduses
ja kellelt küsime, mida nad teevad ning mis on nende edasised plaanid?
Ka uurides nende raskuste kohta
ning ammutades üksteiselt tuge ja tarkust.
Olen viimast küll väga tugevalt kogenud
ka tänu tööle, mida Katriina on viimastel aastatel teinud.
See on andnud meile väga palju, nii et see ühisrinne on tohutu õnnistus.
Sest kui me igaüks ajaks oma asja, poleks see üldse nii efektiivne.
Meil kristlastena on pakkuda midagi muud.
Midagi ainulaadset nagu Jeesuse evangeelium,
Püha Vaimu vägi, Jumala abi.
Jumal saab aidata hoopis teisel moel
kui mõni inimene, kes lihtsalt hoolib.
Kuidas sa Katriina oled tajunud seda vaimulikku reaalsust selles töös?
Kui oluline see on,
et saame kaasa palve ja Jumala väe kogu loosse?
Nagu juba ütlesin,
see tegevus käib pimedusejõudude vastu.
Kogu see teema on otseselt hingevaenlasega seotud.
Haavad, mida need inimesed omavad, on nii sügavad,
et peale Jeesuse ei suuda mitte keegi neid tervendada.
See on raske valdkond, kus tegutseda.
Te ju teate tänavaile minnes, kui raske see on.
Vaimumaailm on seal reaalselt kogetav.
Me peame olema Kristuse kesksed, ammutades Temalt jõudu
ja riietades end igapäevaselt Tema sõjavarustusega.
Sest kui me läheme nende inimeste keskele,
siis nad tajuvad ka ära, kes on ehedad ja kes mitte.
Ja nad tajuvad väga kiirelt ära, kas armastad neid või mitte.
Kui me aga ei ammuta seda armastust Jeesuselt,
siis meil polegi seda.
See on pikaajaline töö, sest usalduse loomine võtab aega,
kuid see kõik saab alguse armastusest -
ainuüksi Jeesuse armastusest.
Vaid siis avanevad uksed ja võimalused aidata neid inimesi.
Kuid peale seda algav tervenemine on omaette pikk protsess.
Kui mõelda kõigele sellele, millest nad on läbi läinud
ja milliseid haavu saanud,
siis vaid Jeesus ja Tema armastus saavad neid tervendada,
et nad võiks saada terveks
ja olla võimelised elus hakkama saama.
Kogu lootus peitub Jeesuses.
Lisaks sellele põhitööle
käib sellega kaasas ka teavitustöö ja koolitused.
Te käite näiteks koolides rääkimas.
Millist tagasisidet olete sealt saanud?
Vägagi head.
Noored on vägagi huvitunud
ja õpetajad võtavad meid hea meelega vastu.
Me suhtleme noortega, kes käivad 9.-12. klassis.
Nad on vägagi huvitatud kuulma sellest teemast
ja sellest, kuidas nad saaks aidata.
Nad esitavad väga praktilisi küsimusi.
Kuid see õpetab nägema elu ja mõistma, et selline asi on olemas,
pannes noori mõtlema omaenda käitumise üle,
et mitte aidata sellega kogu sellele tegevusele kaasa.
Kas inimkaubanduse teema
on muutunud viimastel aastatel kui omaette trendiks?
- Jah, sellest on hakatud rohkem rääkima.
Inimesed ei teadnud sellest enne üldse mitte midagi.
Usun, et see on hea, et sellest räägitakse.
Usun, et see on Jumalast, et oleme selle teema peale sattunud,
et selles osas ka midagi ette võtta.
Kuid kindlasti pole see igal pool nii suureks jutuaineks
ja inimesi, kes ei tea inimkaubandusest midagi,
on ikka väga, väga palju.
Mu endagi käest on küsitud, et mis asi see inimkaubandus on?
Mida sa siis ütled?
Olen alustanud siis sellega,
et maailmas on palju inimkaubanduse ohvreid
ja rääkinud neist põhiasjadest, mida inimkaubandus endast kujutab.
Mis siis on need põhiasjad ja kui palju neid ohvreid siis on?
No 10-30. miljonit on selline üldarv,
kuid 27. miljonit on see number, millest kõige enam räägitakse.
27. miljonit inimkaubanduse ohvrit üle maailma,
kellest 1% on suudetud ära päästa.
Ohvrite keskmine vanus on 12 ja enamus neist on naisterahvad.
Ehk siis, valdavalt teismelised.
Vägagi sünged arvud.
Kuid õnneks olete te olemas, kes selles osas midagi teete.
Tuija, millist teadvustustööd te Vineyardis olete teinud
ja millist infot jaganud?
Oleme näidanud üht dokumentaalfilmi
mis räägib väga hästi ja mitmekülgselt sellest,
mida inimkaubandus endast kujutab.
Nii et, selle kaudu on inimesed saanud sellest teada.
Ja nii nagu Riinagi ütles -
sageli arvatakse, et see kõik sünnib mõnel teisel maal,
aga mitte me enda kodus.
Seetõttu ongi oluline jätkata selle teavitustööga,
et kukutada see mõtteviis: "Mitte ometi meie maal!"
Nii et, me viime seda infot edasi.
Kui olukorra osas on saadud selgust, siis mis oleks järgmine samm?
Sa Katriina oled kaardistanud kogu seda olukorda,
mistõttu kuidas edasi?
Oleme näinud, kui oluline on usaldus meie ja ametnike vahel,
mistõttu oleme arendanud seda koostööd,
kuid see kõik võtab aega.
Seda usaldust pole lihtne luua mitte ühelgi maal maailmas,
kuid kogen, et Soomes on eriti raske ehitada üles seda usaldust
ja teiste usaldamist.
Nii et, see on võtnud aega.
Samas on see nii oluline,
sest ohver vajab ametnikke.
Ta vajab abi maale jäämiseks ja elamisloa saamiseks,
või siis abi kodumaale naasemiseks.
Ohvrid vajavad ametnikke, kuid samas ka kardavad neid.
Nii et, me oleme kui sillaks ohvrite ja ametnike vahel.
See on väga oluline
ja me püüame omalt poolt teha nii, et see oleks tugev ja mitmekülgne.
Ja kui teeme seda koos, on see veelgi tugevam.
Kõik need alusasjad ja plaanid võtavad aega ja on olulised.
Kuid oluline on ka see otsimise töö.
Seejärel peab aga mõtlema,
kust need ohvrid peale nende leidmist abi saavad?
Nad kardavad minna ametnike juurde; nad ei taha seda teha.
Nii et, kui meil pole kontakti ametnikega
ja veendumust, et need inimesed saavad loota nende peale;
et meil on kontakt ka ohvritega ja me võime toetada neid
saamaks elamisluba või korraldamaks muid asju.
Me vajame ka kriisikodusid, mis Samaarial on olemas.
Me esmane visioon on toetada teisi ja aidata neid nende töös
ning järgmisena, et meil oleks kriisikodusid
ja võimalusi aidata neid inimesi.
Riina, teil on hetkel üks lambi projekt käsil.
Räägi sellest palun.
Oleme selle projekti raames saanud annetustena 27 lambiümbrist.
27 lambiümbrist - 27. miljonit inimkaubanduse ohvrit.
Inimesed on annetanud neid,
et saaks need lambid omanäolisteks ümber teha.
Üks TV7 juhtidest Mirja Ojares on sellesse kaasatud
ja ühe aasta Miss Soome.
Nende lampide kaudu teavitame samuti inimesi kogu loost,
kasutades ka isiklikke või me ühingute blogisid.
See kõik aitab teavitada inimesi, et nad teaks, millega on tegu.
Need lambid müüakse hiljem Facebooki oksjonil maha
ja saadud raha läheb ennetustööks koolides ning mujal.
Te korraldate ka erinevaid seminare?
Jaa, meil tuleb oktoobris seminar "Jaga vabadust", mis toimub Lahtis.
Peter Stanley on me peakõneleja,
kes tegeleb Euroopas inimkaubanduse teemadega.
Sealt saab infot kõige selle kohta.
Sinna võib tulla, kes iganes? - Jaa. Tere tulemast!
Sealt saab palju infot ja näeb inimesi, kes seda tööd Soomes teevad.
Tuija, millised on su tulevikuplaanid Vineyardis?
Me plaan on samuti alustada selle otsimise tööga,
mida oleme nüüd planeerinud.
Oleme pikalt teinud taustatööd ja planeerinud kõike,
nii et otsimistöö on üks me tulipunktidest
ühes teavitustööga.
Soovin teile kõigile rohkelt õnnistusi selles nii olulises töös.
Nagu Katriina ütles - tööd jagub,
kuid suur Jumal on koos meiega, on ju? - Just nii.
Aitäh tulemast! - Aitäh!
Tõlge: Anne-Ly Raukas